b'\n_START_ARTICLE_\nKylm\xc3\xa4suo\n_START_SECTION_\nAsutus laajenee pohjoisesta\n_START_PARAGRAPH_\nEsihistoriallisen ajan el\xc3\xa4m\xc3\xa4\xc3\xa4n liittyen on Kylm\xc3\xa4suolta Pitk\xc3\xa4nm\xc3\xa4en l\xc3\xa4nsipuolelta Koirasuon pohjoispuoliselta alueelta, l\xc3\xa4helt\xc3\xa4 Pukkilan rajaa l\xc3\xb6ydetty 1990-luvulla mets\xc3\xa4traktoriuran it\xc3\xa4puolelta kivikautinen tasataltta (KM 31567 Tasataltta).  7300 vuotta sitten kivikaudella oli merenpinta 70 metri\xc3\xa4 nykyist\xc3\xa4 korkeammalla ja Myrskyl\xc3\xa4 oli ulkosaaristoa. Tasatalttaa ei ole ajoitettu historialliselle kaudelle._NEWLINE_Myrskyl\xc3\xa4n Kylm\xc3\xa4suolla on ollut 1500-luvulla rajaerimielisyyksi\xc3\xa4 Orimattilan Pakaan ja siit\xc3\xa4 it\xc3\xa4\xc3\xa4n sijainneen Raikkolan eli Niinikosken kanssa sek\xc3\xa4 my\xc3\xb6s Pukkilan Kanteleen kanssa. Raikkolan rajasta on vedottu Ruotsin kuninkaaseen myrskyl\xc3\xa4l\xc3\xa4isille my\xc3\xb6nteisin tuloksin._NEWLINE_Kylm\xc3\xa4suo on saanut asukkaita Pakaalta 1800-luvun lopulla ja siell\xc3\xa4 sijainneen askolalaisen Porvoossa vaikuttaneen kauppiaan ja kauppaneuvoksen Carl-Johan Askolinin omistaman Kylm\xc3\xa4suon kartanon, (V\xc3\xa4h\xc3\xa4-Hannulan kartanon) vuoksi my\xc3\xb6s pika-asutuslain perusteella my\xc3\xb6s Uukuniemelt\xc3\xa4, josta noin puolet luovutettiin Moskovan v\xc3\xa4lirauhan perusteella Neuvostoliitolle 1944. Kartanon 1900-luvun alussa rakennettu sementtitiilinen navetta on edelleen olemassa, mutta uudistetussa muodossa.\n_START_SECTION_\nPakaan vaikutus\n_START_PARAGRAPH_\nHistoriallisesti Kylm\xc3\xa4suo on ollut Pakaalle suuntautunut, koska siell\xc3\xa4 on ollut runsaasti taloudellista toimintaa sahasta, rautatieasemaan, postiin ja kolmeen kyl\xc3\xa4kauppaan sek\xc3\xa4 ty\xc3\xb6v\xc3\xa4enyhdistykseen ja kansakoulun ensimm\xc3\xa4isiin luokkiin. Ruotsinkieliset ja pakaalaisia my\xc3\xb6hemmin tulleet ovat osuuspankin ja mets\xc3\xa4stysseuran vaikutuksesta suuntautuneet toiminnallisesti p\xc3\xa4\xc3\xa4asiassa etel\xc3\xa4\xc3\xa4n, Myrskyl\xc3\xa4\xc3\xa4n. Myrskyl\xc3\xa4n etel\xc3\xa4osa on Porvooseen suuntautunut ja ruotsinkielinen. Siksi ei Kylm\xc3\xa4suolle ole muodostunut omaa erityist\xc3\xa4 kyl\xc3\xa4identiteetti\xc3\xa4 esimerkiksi kyl\xc3\xa4koulun ja sen s\xc3\xa4ilytt\xc3\xa4misen ymp\xc3\xa4rille._NEWLINE_Pakaan tapaan on Kylm\xc3\xa4suo aikaisemmin ollut merkitt\xc3\xa4v\xc3\xa4 Orimattilan ja Koskenkyl\xc3\xa4n kautta kulkevan Lahti\xe2\x80\x93Loviisa-kantatien varrella, ja Pakaan vuoksi siihen on vaikuttanut my\xc3\xb6s erityisesti vuosisadan alussa merkitt\xc3\xa4v\xc3\xa4n\xc3\xa4 ollut Lahti\xe2\x80\x93Loviisa -rautatie.\n_START_SECTION_\nRakennemuutos\n_START_PARAGRAPH_\nKyl\xc3\xa4ss\xc3\xa4 ollaan luovuttu 1980-luvulla suurelta osin maitotaloudesta, ja se on siirtynyt p\xc3\xa4\xc3\xa4asiassa viljanviljelyyn. Entisen kartanon etel\xc3\xa4puolella lehtomaisessa mets\xc3\xa4ss\xc3\xa4 on vapaa-ajanasuntoja. Kylm\xc3\xa4suon viimeinen maidontuottajamaatila lopetti maidontuotannon ja lehmienpidon syksyll\xc3\xa4 2011.\n_START_SECTION_\nNiemel\xc3\xa4\n_START_PARAGRAPH_\nOrimattilan rajan etel\xc3\xa4puolella alkaa oikealla l\xc3\xa4nness\xc3\xa4 Niemel\xc3\xa4ntie. 1920 tarkastetun vuoden 1914 Suomen talouskartan mukaan tie kulki Pakaan rajaa pitkin Orimattilan puolella ja liittyi Kylm\xc3\xa4nsuon tiehen kolmen kilometrin p\xc3\xa4\xc3\xa4ss\xc3\xa4 nykyiselt\xc3\xa4 seututie 167:lt\xc3\xa4._NEWLINE_Niemel\xc3\xa4 oli vanha kantatila noin puolen kilometrin p\xc3\xa4\xc3\xa4ss\xc3\xa4 Orimattila-Myrskyl\xc3\xa4-tiest\xc3\xa4 eik\xc3\xa4 ole en\xc3\xa4\xc3\xa4 alkuper\xc3\xa4isess\xc3\xa4 omistuksessa. Niemel\xc3\xa4n paikka t\xc3\xa4smentyi Kylm\xc3\xa4suolle 1911, kun isojako vietiin loppuun. Niemel\xc3\xa4n aikaisempi p\xc3\xa4\xc3\xa4paikka oli kirkonkyl\xc3\xa4ss\xc3\xa4. Aikaisemman sukuomistuksen aikana tila sai my\xc3\xb6s pitk\xc3\xa4st\xc3\xa4 yht\xc3\xa4jaksoisesta sukuomistuksesta kertovan tilaviirin. Pellot ovat siirtyneet sittemmin pakaalaisomistukseen, ja p\xc3\xa4\xc3\xa4rakennus talousrakennuksineen kuuluu nyky\xc3\xa4\xc3\xa4n asukkailleen.\n_START_SECTION_\nKoskela\n_START_PARAGRAPH_\nNiemel\xc3\xa4n j\xc3\xa4lkeen entisen soranottamon l\xc3\xa4heisyydess\xc3\xa4 oleva m\xc3\xa4ki, ja sit\xc3\xa4 ymp\xc3\xa4r\xc3\xb6iv\xc3\xa4 alue on Koskela, joka on saanut nimens\xc3\xa4 vuokratilaansa lunastamattoman maanvuokraajan mukaan.\n_START_SECTION_\nEetunpolku\n_START_PARAGRAPH_\nKylm\xc3\xa4nsuon ja Niemel\xc3\xa4ntien risteyksess\xc3\xa4 on Eetunkujaksi ehdotettu Eetunpolku.\n_START_SECTION_\nPyyl\xc3\xa4\n_START_PARAGRAPH_\nPyyl\xc3\xa4 on vanha maatila, joka on jo varhaisissa kartoissa.\n_START_SECTION_\nLuonnonsuojelu\n_START_PARAGRAPH_\nKylm\xc3\xa4suolla sijaitsee Tuhkauuninm\xc3\xa4en mets\xc3\xa4tien varrella Karsojalla Paavolan (ensimm\xc3\xa4inen) luonnonsuojelualue, YSA206827, 20.2.2012, joka kuuluu Metsoon (Etel\xc3\xa4-Suomen metsien monimuotoisuuden toimintaohjelma 2014-2025).\n_START_SECTION_\nTapahtumia\n_START_PARAGRAPH_\nOrimattilan Urheiluautoilijat yhdess\xc3\xa4 Autoliiton Myrskyl\xc3\xa4n osaston kanssa Orimattila-rallin Kirkonkyl\xc3\xa4st\xc3\xa4 Paavolan ja Kylm\xc3\xa4nsuon kautta takaisin ovat j\xc3\xa4rjest\xc3\xa4neet rallin talvella. Nyky\xc3\xa4\xc3\xa4n ajetaan kes\xc3\xa4ll\xc3\xa4 vuosittain T\xc3\xa5ngin soran ralli Muttilassa.'